Berwick-upon-Tweed
Store norske leksikon,Geografi,Verdens geografi,Europa,Storbritannia og Nord-Irlands geografi
Berwick-upon-Tweed er en by i grevskapet Northumberland, i England, Storbritannia. Byen hadde 12043 innbyggere i 2011 og er den nordligste i England. Byen ligger ved elven Tweeds munning i Nordsjøen.
Da Tweed ble grenseelv mellom England og Skottland på 1100-tallet skiftet grensebyen Berwick eierskap mellom landene tretten ganger inntil den endelig ble gitt til England i 1482.Berwick-upon-Tweed er en tradisjonell markedsby der over halvparten av befolkningen er sysselsatt i servicenæringer. Ellers er industri og landbruk viktige næringer.I byen ligger en festning fra middelalderen, der store deler ble revet for å gi plass til jernbanen på 1800-tallet. Treenighetskirken ble bygget i samveldetiden i årene 1648-1652 og nord for byen ligger Royal Border Bridge, en 38 meter høy og 659 meter lang viadukt bygget av Robert Stephenson i 1847-1850.Berwick-upon-Tweed er vennskapsby med Sarpsborg.